
A GAMES WORKSHOP GROUP ELEMZÉSE CANVAS TÍPUSÚ ÜZLETI MODELLEK FELHASZNÁLÁSÁVAL

Kulcsszavak: üzleti modellek; canvas; terepasztalos játékok; éves beszámoló
Felnőttek minifigurákat tologatnak és kockákat dobálnak egy asztalon órákon keresztül? Lehet-e egy ilyen hobbiból sikeres vállalatot építeni? Hogy működik egy ilyen vállalat? A Games Workshop Group, mely immár 48 éve miniatűr hadijátékok tervezésével, gyártásával és forgalmazásával foglalkozik, mára évente több mint félmillió USA-dollár bevételt termel.
Tanulmányom célja ezen vállalat üzleti modellének leírása egy one pager üzleti modell, a Business Modell Canvas felhasználásával. A tanulmány során elkészült egy klasszikus és egy átalakított Business Model Canvas. A klasszikus modell csak a vállalat 2022-2023-as éves jelentése alapján, míg az átalakított modell a jelentés részletei és egy magyarországi vevők által kitöltött kérdőív alapján készült el.
A két modell összehasonlítása során különbségek kerülnek megállapításra a vállalat általános és magyarországi piaca között, melyekből megállapítható a vállalat saját kiskereskedelmi boltjainak hiánya Magyarországon, és annak hatásai.



